RT พุ่ง 5% โบรกแนะ “เก็งกำไร” เคาะเป้า 1.70 บ. ลุ้นแบ็กล็อกปีนี้ 8.5 พันลบ.
RT พุ่ง 5% ราคาแตะ 1.64 บ. โบรกแนะเก็งกำไร เคาะเป้า 1.70 บ. จับตาแบ็กล็อก 8.5 พันลบ. หนุนผลงานปี 65 ฟื้นตัว เดินหน้าประมูลงานใหม่ต่อเนื่อง จับตาปี 66 พลิกมีกำไร
RT พุ่ง 5% ราคาแตะ 1.64 บ. โบรกแนะเก็งกำไร เคาะเป้า 1.70 บ. จับตาแบ็กล็อก 8.5 พันลบ. หนุนผลงานปี 65 ฟื้นตัว จับตาปี 66 พลิกมีกำไร
19 ก.ย. 2565

ผู้สื่อข่าวรายงานว่า วันนี้ (19 ก.ย.65) ราคาหุ้นบริษัท ไร้ท์ทันเน็ลลิ่ง จำกัด (มหาชน) หรือ RT ล่าสุด ณ เวลา 15:58 น. อยู่ที่ระดับ 1.64 บาท บวก 0.08 บาท หรือ 5.13% สูงสุดที่ระดับ 1.72 บาท ต่ำสุดที่ระดับ 1.56 บาท ด้วยมูลค่าซื้อขาย 33.56 ล้านบาท

ทั้งนี้บล.ดาโอ ระบุในบทวิเคราะห์ แนะนำ “เก็งกำไร” หุ้น RT ปรับไปใช้ราคาเหมาะสมปี 66 ที่ 1.70 บาท ราคาหุ้นมี Upside กว้างขึ้น แต่ต้องติดตามการบริหารจัดการต้นทุน ทั้งนี้เห็นสัญญาณการฟื้นตัวในครึ่งหลังปี 65 หลัง COVID ในแคมปัคลี่คลาย  และสามารถจัดหาแรงงานเพิ่มเติม ทำให้การก่อสร้างราบรื่นขึ้น รวมถึงเริ่มเข้างานหลักของงานอุโมงค์ระบายน้ำและรถไฟทางคู่เด่นชัย ซึ่งเป็นโครงการใหญ่ที่มีมาร์จิ้นดี ส่วนการปรับขึ้นค่าแรงขั้นต่ำกระทบไม่มาก เนื่องจากจ่ายค่าแรงสูงกว่า
ขณะที่ Backlog ปัจจุบันอยู่ที่ 7.2 พันล้านบาท และบริษัทคงเป้าสิ้นปีนี้ที่ 8.5 พันล้านบาท จากโอกาสประมูลงานเพิ่มโดยเฉพาะโรงไฟฟ้าหลวงพระบางและรถไฟทางคู่เด่นชัยสัญญาอื่น บล.ดาโอ คงประมาณการปี 65 ขาดทุน 25 ล้านบาท ก่อนฟื้นเป็นกำไรในปี 66 ที่ 38 ล้านบาท